Dolores Claiborne (film)

Dolores Claiborne er en amerikansk psykologisk thriller fra 1995, regissert av Taylor Hackford. Kathy Bates, Jennifer Jason Leigh og David Strathairn spiller hovedrollene. Filmen er basert på Stephen Kings roman Dolores Claiborne og handler om forholdet mellom en mor tiltalt for mord og hennes datter. Historien blir i stor grad fortalt med tilbakeblikk for å binde sammen nåtid og fortid. Manuset til Dolores Claiborne ble skrevet av Tony Gilroy, og filmen ble spilt inn i Nova Scotia i 1994.

Filmen har fått god kritikk, og Gary Susman fra magasinet Time kåret den til en av de ti beste filmene basert på Kings romaner. Susman skrev: «Regissør Taylor Hackford finner en feilfri måte å håndtere filmens hyppige hopp fram og tilbake i tid på; i filmens visuelle språk er fortiden alltid luskende i bakgrunnen og ser over nåtidens skulder. Filmen tilhører likevel Bates. Det er hennes show, selv mer enn i Misery, og hun fortjener mer anerkjennelse for den enn det hun fikk.»

Handling 
Den gamle damen Vera Donovan (Judy Parfitt) blir funnet død, og husholdersken Dolores Claiborne (Kathy Bates) blir pågrepet for drapet. Dolores' datter Selena (Jennifer Jason Leigh) vender motvillig tilbake til hjembyen for å hjelpe sin mor. Veras død vekker en rekke fortrengte følelser og minner.

Medvirkende 
 Kathy Bates som Dolores Claiborne
 Jennifer Jason Leigh som Selena St. George
Ellen Muth som unge Selena
Taffara Jessica Stella Murray som 5 år gamle Selena 
 Judy Parfitt som Vera Donovan
 Christopher Plummer som detektiv John Mackey
 David Strathairn som Joe St. George
 Eric Bogosian som Peter
 John C. Reilly som konstabel Frank Stamshaw
 Bob Gunton som Mr. Pease 
 Roy Cooper som Magistrate 
 Wayne Robson som Sammy Marchant 
 Ruth Marshall som sekretær
 Weldon Allen som bartender
 Tom Gallant som Searcher
 Kelly Burnett som Jack Donovan

Referanser

Litteratur

Eksterne lenker 
 

Thrillerfilmer fra USA
Dramafilmer fra USA
Filmer fra 1995
Engelskspråklige filmer
Filmer basert på bøker
Filmer basert på verk av Stephen King